#### Дәріс №4

**Тақырып:** Сабақтың әдістері мен типологиясы. Бастауыш мектепте информатика негіздерін оқытудың кіріктіріліп оқытылуы

**Дәріс мазмұны:**

*Сабақтың әдістері*

*Саралап оқытудың әдісі*

|  |
| --- |
| **Саралап оқытудың ең басты шарттары** |
| **І- топ** | **ІІ- топ** | **ІІІ- топ** |
| Қабілеті жоғары, білім, білік дағдылары қалыптасқан, өз бетімен ойлау қабілеті бар, сабаққа деген белсенділігі күшті, мұғалім көмегін қажет етпейтін топ.Бұл топта жүргізілетін жұмыстың мақсаты- оқушы бойында ғылыми бағытта ойлау қабілетін қалыптастыру. | Орташа қабілетті оқушылар құрайды. Білім, білік дағдылары әр тұрақсыз, өзіне- өзі көп сене бермейтін, мұғалімнен белгілі мөлшерде көмек көрсетуін қажет ететін оқушылар. Мұнда алға қойылатын мақсат- білім, білік дағдыларының тұрақты болуына, өз бетімен жұмыс істеу қабілетінің дамуына ықпал етіп, олардың бірнеше топқа көшуіне көмектесу. | Үлгерімі төмен оқушылар жатқызылады. Бұлар тұрақты назарда ұстауды, білім, білік, дағдыларын қалыптастыруда мұғалімнің үлкен күш- жігер жұмсауын, жүйелі жұмыс жүргізуін, яғни мұғалім көмегін көп қажет ететін оқушылар. |

Көмек қажет ететін оқушылар тобының құрамы тұрақты болмауы тиіс. Оқушы мүмкіндігіне қарай мұғалім ол оқушыны ойша басқа топқа ауыстырады. Мұндай әр түрлі топтардың барлығы туралы ешқандай тізім жасалмауы тиіс. Тек сондай топтардың бар екендігін сабақта жоспарлағанда, үйге тапсырма бергенде ескерту қажет. Үшінші топтағы оқушылармен саралап жұмыс жүргізу үшін дайын сызба- нұсқаларды, жоспарларды, тезистерді, алгоритмді, есептердің үлгілерін, т.б пайдаланылады.

**Пікірсайыс (Дебат) әдісі.** Оқытудың бұл әдісі шығармашылық ойды, оқушы мен оқытушының арасындағы қарым- қатынасты қалыптастырады. Оқушыларға пікірсайысты тақырыбы алдын- ала беріліп, сол тақырып көлемінде дайындалады. Басты шарт- тақырып әр түрлі көзқараста пікір талас туғызатындай болуы керек. Пікірсайыс өткізудің маңызы:

1. Шешендік дағдыны жетілдіреді.
2. Талқыланатын мәселені жан- жақты зерттеуге, болжауға, сөйлеуге, дәлелдеуге және жаңа деректер жинауға жетелейді.
3. Айтыс этикасын сақтауға, дәйекті сөйлеуге тәрбиелейді.

**Драматизация әдісі.** Мәтінді драмалық шығармаға айналдыру арқылы үйрету әдісі. Бұл әдіс түсіну және тілін дамыту қабілетін арттырады. әрбір рөль оқушы қабілетіне қарай бөлініп көпшілік алдында жүйелі, дұрыс сөйлеуге дағдыланады.

Дарамтизация әдісінің маңызы:

1. Рөльде ойнаушының сөздерін жаттау барысында тіл үйренуге, сөз құдіретін түсіну және түсіндіру қабілетіне жол ашады.

**Іскерлік ойын әдісі.** Оқушылар әртүрлі проблемаларды талдайды оны шешу жолдарын іздестіреді.

1. кезең- дайындық кезеңі. Бұл кезеңде оқушыларды топтарға бөлу тапсырмалар беру қажетті мәліметтер жинау.
2. кезең- ойын кезеңі. Бұл кезеңде оқушылар жасалған хабарламалар тыңдалып, пікірталас жүргізіледі. Қабылданатын шешім талқыланады.
3. кезең- қорытындылау кезеңі. Бұл кезеңде проблеманы шешудің тиімді жолдары іздестіріледі.

**Байқау әдісі.** Грамматиканы оқытқанда байқау әдісі жақсы нәтиже беру үшін, байқауға дайындалу керек. Оқушылардың байқайтын нәрсесін аңғара алу үшін өткен материалдардан теориялық білімнің болуы. Байқайтынына қатысы бар деректерді алдын- ала білдіру. Нені, не үшін байқау керектігін ескерту.

**Эвристикалық әдіс.** Баланы оқу мативтерін оның ішіндетанымдық қызығушылығын қалыптастырудың бір жол ретінде пәнді оқытуда қолданылады. Бұл әдіс оқу материалын, тапсырмаларды оқушының өздігінен түсінуі мен шешуі болып саналады.

**Түсіндіру әдісі.** Түсіндірудің ерекшелігі- дәлелдеу. Оқулықтағы берілетін білімді түгел түсіндіру, ал қалғанын оқушылар мұғалімнің көмегімен өздері меңгереді.

**Тест әдісі.** Тест әдісі- бақылау жүмыстарының бір түрі. Белгілі бір тақырыпты өткенен кейін қолданылады. Оқушылардың алған білімдерінің деңгейін анықтауға тиімді тәсіл.

**Әңгіме әдісі.** Оқушының оқу материалын қаншалықты білетінін аңғаруға арналған сұрақ жауап арқылы немесе пікірлесу шартымен жүзеге асады.

**Сабақтың типологиясы.**

1. **Аралас (Комбинацияланған) сабақ**

|  |  |  |
| --- | --- | --- |
| 1. Ұйымдастыру кезеңі | 2. Үй тапсырмасын тексеру кезеңі | 3. Білімді тексеру кезеңі  |
| 4. Мақсат қою кезеңі | 5. Материалды түсіндіру кезеңі | 6. Жаңа сабақты түсінгенді тексеру кезеңі |
| 7. Бекіту кезеңі | 8. үйге тапсырма беру кезеңі |  |

1. **Жаңа білімді меңгеру сабақ**

Бұл сабақта баса көңіл бөлетін нәрсе біреу- ол жаңа сабақты түсіндіру. Басқа этаптардың көлемі азаяды, кейде мүлде алынып тасталады. Бұл сабақтың негізгі звеносы- информация беру. Сабақтың негізгі мақсаты- терең де тиянақты, саналы түрде білім негіздерін үйрету.

**СХЕМАСЫ:**

|  |  |  |  |  |  |  |  |
| --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |

1. **Қайталау сабағы**

Негізгі мақсаты- бұрынғы өткен сабақтан алған мәліметтерді ьереңдету, ойда қалғандарды нақтылау, меңгерген білімдерді ұмытып қалуға жол бермеу. Мұнда көңіл бөлетін мәселе оқу дағдыларын қалыптастыру емес, білімді жетілдірудегі негізгі заңдылықтарды есте берік қалдыру, білімдегі ол қылықтарды жою.

**СХЕМАСЫ**:

|  |  |  |  |  |  |  |  |
| --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 |

1. **Бекіту сабағы**

Негізгі мақсаты интеллектуалдық және танымдық біліктерімен дағдаларды жетілдіру. Бұл сабақтың құрылымы кейбір қайталаулармен жаттығуларды пайдалануға байланысты. Сабақтың педагогикалық жолмен шешілуінің мақсаты жаңа материалды баяндау ғана емес, оқушылардың теориялық өздік жұмысы да емес, жұмыс түрін өзгертуге жаттығу.

 **СХЕМАСЫ**:

|  |  |  |  |
| --- | --- | --- | --- |
| 1 | 4 | 7 | 8 |

**5. Білімді тексеру және бағалау сабағы**

Бұл сабақ типінің дидактикалық мақсаты- оқушылар білімінің деңгейі мен тиянақтылығын тексеру.

**СХЕМАСЫ**:

|  |  |  |  |
| --- | --- | --- | --- |
| 1 | 4 | 3 | 8 |

**6. Жалпылау және қорытындылау (жүйелеу) сабағы**

Бұл типтегі негізгі дидактикалық мақсаты- білімді жалпылау және қорытындылау болып табылады. Бұл сабақ типтік жағынан қайталау сабағына ұқсас, бірақ ең маңызды мәселелер әдетте тоқсанның соңында қайталанады, ең түйінді мәселелер айқындалады, себеп салдар байланыстары анықталады. Сонымен қатар ең маңызды процесстер мен құбылыстардың арасындағы қатынастар айқындалады.

**СХЕМАСЫ**:

|  |  |  |  |  |
| --- | --- | --- | --- | --- |
| 1 | 4 | 3 | 6 | 8 |

ЕСТЕРІҢІЗДЕ БОЛСЫН!!!

 Бір ғана схемамен үнемі қайталанып отыратын сабақ оқушылардың ойлау қабілетін тежеп, сабаққа ынтасын жояды. Сондықтан сабақтың типін өзгертіп отыру қажеттілігі үнемі есте болуы керек.

**Бақылау сұрактар:**

1. Саралап оқытудың әдісі

2. Сабақтың типологиясы

**Әдебиет:**[1-6]